แบงก์โน้ตส์
เซเลบจริงร้องโอยเป็นแถบเมื่อเจอเซเลบปลอม ยืมชื่อไปใช้ทำเสียๆ หายๆ
6 มี.ค. 2555

ชี้แจง
เซเลบจริงร้องโอยเป็นแถบเมื่อเจอเซเลบปลอม ยืมชื่อไปใช้ทำเสียๆ หายๆ ในโลกไซเบอร์ เล่นเอาชาวบ้านร้านรวงงงงวยกันเป็นแถว




 
จะไม่งงยังไงไหว เพราะดีเอสไอเล่นออกมาแถลงข่าวว่า ได้รับแจ้งความจาก “ชาติศิริ โสภณพนิช “กรรมการผู้จัดการแบงก์กรุงเทพ ว่า โดนแฮ็กชื่อไปใช้โพสต์หมิ่นสถาบัน
เรื่องนี้ร้อนถึงโฆษกแบงก์ ไชยฤทธิ์ อนุชิตวรวงศ์ ผู้ช่วยผู้จัดการใหญ่ของแบงก์ต้องตามชี้แจงว่า ไม่จริ๊งไม่จริง คุณโทนี่ไม่ได้โดนแฮ็กข้อมูลส่วนตัว หรืออีเมลของธนาคารสักหน่อย
ที่โดนเซเลบปลอมทำคือ เอาชื่อจริงและนามสกุลจริงไปใช้โพสต์ข้อความ ตามเว็บไซต์ต่างๆ หรือในสังคมออนไลน์
ทำแบบนี้มันทำง่ายๆ ไม่ได้ไปเจาะไชระบบของธนาคารแต่อย่างใด
หรือถ้าจะไปเจาะ คุณไชยก็บอกว่า คงเจาะยากอ่ะนะ เพราะธนาคารใช้เทคโนโลยีที่มีการรักษาความปลอดภัยสูง ทันสมัย และได้มาตรฐานสากล เชื่อพ้มเต๊อะ !!!!!